##### HORTOBÁGY KÖZSÉG 8. sz. napirend

**POLGÁRMESTERÉTŐL\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**E L Ő T E R J E S Z T É S**

(a 2020. május 26-i polgármesteri döntéshez)

**Tárgy**:Döntés Suhajda Tibor ingatlan bérbeadás iránti kérelméről (hortobágyi 0903/35 hrsz.)

 Az önkormányzathoz bérbeadás iránti kérelemmel fordult Suhajda Tibor 4071 Hortobágy, Kónya major 2. sz. alatti lakos a hortobágyi 0903/35 alatti ingatlanra vonatkozóan, 2020. május 19 napján. Az ingatlant kaszálás céljából venné bérbe. (1. sz. melléklet)

A bérbeadással érintett ingatlan korábban Juhász István (4071 Hortobágy, Kónya major 33.) részére volt bérbe adva, azonban Juhász István halála miatt a szerződés megszűnt, és a család nem kívánja bérelni tovább az ingatlant.

Az ingatlan adatai:

hortobágyi 0903/35 hrsz.: kivett, közterület, 1 ha 554 m2 nagyságú

A bérleti díj a 17/2020. (IV.28.) polgármesteri határozatban foglaltak szerint 8980.-Ft/ha +ÁFA/év.

A kérelmező a kaszálással rendben tartaná az ingatlant, ezért javaslom és támogatom a bérleti szerződés megkötését a hortobágyi 0903/35 hrsz alatti ingatlanra vonatkozóan határozatlan időre.

**HATÁROZATI JAVASLAT**

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése és a 40/2020. (III. 11.) Korm. rendelet alapján Hortobágy Község Önkormányzata Képviselő-testületének feladat- és hatáskörében eljáró polgármester Magyarország helyi önkormányzatairól szóló 2011. évi CLXXXIX. törvény 107. §-a alapján az alábbi döntést hozza:

Kinyilvánítja, hogy a hortobágyi 0903/35 alatti kivett, 1 ha 554 m2 nagyságú, közterület megjelölésű ingatlanra vonatkozóan 2020. június 1. napjától határozatlan időre bérleti jogviszonyt létesít Suhajda Tibor 4071 Hortobágy, Kónya major 2. sz. alatti lakossal.

A bérleti díjat a 17/2020. (IV.28.) polgármesteri határozatban foglaltak szerint 8980.-Ft/ha +ÁFA/év összegben állapítja meg. A bérleti díj a KSH. által tárgyévet megelőző év november hónapra meghatározott infláció mértékével emelkedik, amennyiben az infláció negatív értéket ér el a bérleti díj mértéke nem kerül változtatásra.

A bérleti díjat évi két részletben kell megfizetni, az első félévre eső díjat minden év január 31-ig, a második félévre eső díjat július 31-ig az önkormányzat által kibocsátott számla alapján.

2020. évre eső bérleti díjat 2020. július 31-ig egyösszegben kell megfizetni.

Megbízza a kirendeltség-vezetőt, hogy a bérleti szerződést készítse elő.

Határidő: 2020. május 29.

Felelős: Dr. Ácsné Dr. Berke Gabriella kirendeltség-vezető

Hortobágy, 2020. május 23. Jakab Ádám András

 polgármester

Az előterjesztést törvényességi szempontból ellenőrizte:

 Dr. Ácsné Dr. Berke Gabriella

 kirendeltség-vezető